กองปราบรวบ 3 ต่างชาติเข้าเมืองผิดกฎหมาย ตั้งแก๊งค้ายานรก
เครดิตภาพ : กองบังคับการปราบปราม,ตำรวจกองปราบรวบ 3 ชาวต่างชาติ หลบหนีเข้าเมืองผิดกฎหมาย ซุ่มพักโรงแรมย่านบางนา พร้อมตั้งแก๊งค้ายาเสพติด,เมื่อเวลา 13.00 น. วันที่ 14 ธ.ค.59 ที่ กองบังคับการปราบปราม (บก.ป.) พล.ต.ต.สุทิน ทรัพย์พ่วง รรท.ผบก.ป. มอบหมายให้ พ.ต.อ.นิรันดร์ ปิตะกาศ ผกก.3 บก.ป. พ.ต.ท.อนุชา ธนะอุดม รอง ผกก.3 บก.ป. พ.ต.ท.ธีรพัฒน์ ธารีไทย รอง ผกก.3 บก.ป.นำกำลังร่วมกับตำรวจท่องเที่ยว จับกุม นายอิจิเก้ มีเซก เอ็นวารู (Mr.Ejike Meshach Nwaru) อายุ 28 ปี ชาวไนจีเรีย, นายอัลเบิร์ท คามาร่า (Mr.Albert Camara) อายุ 30 ปี ชาวกินี และนายอนาโย เอ็นวานโก้ สตีเฟ่น (Mr.Anayo Nwankwo Stephen) อายุ 36 ปี ชาวกินี พร้อมของกลาง ยาไอซ์ น้ำหนัก 5.09 กรัม และโทรศัพท์มือถือ จับกุมได้ที่โรงแรมแห่งหนึ่งในซอยบางนา-ตราด 2 แขวงและเขตบางนา กทม.,ทั้งนี้ สืบเนื่องจากเมื่อวันที่ 13 ธันวาคมที่ผ่านมา ชุดสืบสวน กก.3 บก.ป.ได้รับแจ้งว่ามีชาวต่างชาติลักลอบค้ายาเสพติดในพื้นที่ย่านบางนา จึงลงพื้นที่สืบสวนติดตาม กระทั่งพบนายอิจิเก้ ซึ่งเป็นบุคคลตามที่ได้รับแจ้ง มีพฤติกรรมต้องสงสัย เจ้าหน้าที่จึงแสดงตัวขอตรวจค้น พบยาไอซ์ของกลางซุกซ่อนอยู่ในกระเป๋ากางเกง เมื่อขอตรวจสอบหนังสือเดินทาง นายอิจิเก้ ไม่สามารถนำมาแสดงได้ ก่อนจะยอมรับว่าไม่มีหนังสือเดินทางและลักลอบเข้ามาในราชอาณาจักรโดยไม่ได้รับอนุญาต,จากนั้นชุดสืบสวนจึงขยายผลเข้าตรวจค้นห้องพักของนายอิจิเก้ ภายในโรงแรมเอวาน่า ไบเทค-บางนา กระทั่งพบ นายอัลเบิร์ท และนายอนาโย ภายในห้องพัก โดยทั้งสองล้วนไม่มีหนังสือเดินทาง จึงดำเนินคดีกับผู้ต้องหาทั้งหมดในข้อหา เป็นบุคคลต่างด้าวหลบหนีเข้ามาในราชอาณาจักรโดยไม่ได้รับอนุญาต ส่วนนายอิจิเก้ และข้อหา มียาเสพติดให้โทษประเภท 1 (ยาไอซ์) ไว้ในครอบครองเพื่อจำหน่ายโดยผิดกฎหมาย สอบสวนเบื้องต้นผู้ต้องหารับสารภาพ จึงควบคุมตัวส่งพนักงานสอบสวน สน.บางนา รับไว้ดำเนินคดีต่อไป.
ตำรวจกองปราบรวบ 3 ชาวต่างชาติ หลบหนีเข้าเมืองผิดกฎหมาย ซุ่มพักโรงแรมย่านบางนา พร้อมตั้งแก๊งค้ายาเสพติด
จับชาวต่างชาติ,หนีเข้าเมือง,ค้ายาเสพติด,แก๊งค้ายาเสพติด,ตำรวจกองปราบ